CELEX: 22006D0786
Language: sk
Date: 2006-10-27 00:00:00
Title: 2006/786/ES: Rozhodnutie č. 4/2006 výboru pre leteckú dopravu medzi Spoločenstvom a Švajčiarskou konfederáciou z  27. októbra 2006 , ktorým sa mení a dopĺňa príloha k Dohode o leteckej doprave medzi Európskym spoločenstvom a Švajčiarskou konfederáciou

17.11.2006   
            
            
               SK
            
            
               Úradný vestník Európskej únie
            
            
               L 318/42
            
         
      ROZHODNUTIE č. 4/2006 VÝBORU PRE LETECKÚ DOPRAVU MEDZI SPOLOČENSTVOM A ŠVAJČIARSKOU KONFEDERÁCIOU
   
   z 27. októbra 2006,
   ktorým sa mení a dopĺňa príloha k Dohode o leteckej doprave medzi Európskym spoločenstvom a Švajčiarskou konfederáciou
   (2006/786/ES)
   VÝBOR PRE LETECKÚ DOPRAVU MEDZI SPOLOČENSTVOM A ŠVAJČIARSKOU KONFEDERÁCIOU,
   so zreteľom na Dohodu medzi Európskym spoločenstvom a Švajčiarskou konfederáciou o leteckej doprave (1), (ďalej len „dohoda“), a najmä na jej článok 23 ods. 4,
   ROZHODOL TAKTO:
   Článok 1
   1.   Do bodu 4 (Letecká bezpečnosť) prílohy k dohode sa po odkaze na nariadenie Komisie (ES) č. 1701/2003 vkladá:
   
      „č. 1702/2003
      Nariadenie Komisie (ES) č. 1702/2003 z 24. septembra 2003 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií.“
   
   Na účely dohody sa znenie nariadenia interpretuje s touto úpravou:
   článok 2 sa mení a dopĺňa takto:
   V odsekoch 3, 4, 6, 10, 11, 13 a 14 sa dátum „28. september 2003“ nahradí znením „dátum nadobudnutia účinnosti rozhodnutia Výboru pre leteckú dopravu medzi Spoločenstvom a Švajčiarskom, v ktorý v prílohe k dohode obsahuje rozhodnutie (ES) č. 1592/2002.“
   2.   Do bodu 4 (Letecká bezpečnosť) prílohy k dohode sa po vloženom texte uvedenom v článku 1 ods. 1 tohto rozhodnutia vkladá:
   
      „č. 2042/2003
      Nariadenie Komisie (ES) č. 2042/2003 z 20. novembra 2003 o zachovaní letovej spôsobilosti lietadiel a leteckých výrobkov, častí a zariadení a o schvaľovaní organizácií a personálu zapojených do týchto činností.“
   
   3.   Do bodu 4 (Letecká bezpečnosť) prílohy k dohode sa po vloženom texte uvedenom v článku 1 ods. 2 tohto rozhodnutia vkladá:
   
      „č. 381/2005
      Nariadenia Komisie (ES) č. 381/2005 zo 7. marca 2005, ktorým sa mení a dopĺňa nariadenie Komisie (ES) č. 1702/2003 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií.“
   
   4.   Do bodu 4 (Letecká bezpečnosť) prílohy k dohode sa po vloženom texte uvedenom v článku 1 ods. 3 tohto rozhodnutia vkladá:
   
      „č. 488/2005
      Nariadenie Komisie (ES) č. 488/2005 z 21. marca 2005 o poplatkoch a platbách vyberaných Európskou agentúrou pre bezpečnosť letectva.“
   
   Článok 2
   Toto rozhodnutie sa uverejňuje v Úradnom vestníku Európskej únie a Úradnej zbierke federálnych zákonov Švajčiarskej konfederácie. Rozhodnutie nadobudne účinnosť prvým dňom mesiaca nasledujúceho po jeho prijatí.
   
      V Bruseli 27. októbra 2006
      
         
            Za Spoločný výbor
         
         
            vedúci delegácie Spoločenstva
         
         Daniel CALLEJA CRESPO
         
         
            The Head of the Swiss Delegation
         
         Raymond CRON
         
      
   
   
      (1)  Ú.v. ES L 114, 30.4.2002, s. 73.